CELEX: 32016R0805
Language: lv
Date: 2016-05-20 00:00:00
Title: Komisijas Regula (ES) 2016/805 (2016. gada 20. maijs), ar ko attiecībā uz Streptomyces K61 (agrāk S. griseoviridis), Candida oleophila celmu O, FEN 560 (sauktu arī par grieķu sierāboliņu vai grieķu sierāboliņa sēklu pulveri), metildekanoātu (CAS 110-42-9), metiloktanoātu (CAS 111-11-5) un terpenoīdu maisījumu QRD 460 groza Eiropas Parlamenta un Padomes Regulas (EK) Nr. 396/2005 IV pielikumu (Dokuments attiecas uz EEZ)

21.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 132/95
            
         KOMISIJAS REGULA (ES) 2016/805
   (2016. gada 20. maijs),
   ar ko attiecībā uz Streptomyces K61 (agrāk S. griseoviridis), Candida oleophila celmu O, FEN 560 (sauktu arī par grieķu sierāboliņu vai grieķu sierāboliņa sēklu pulveri), metildekanoātu (CAS 110-42-9), metiloktanoātu (CAS 111-11-5) un terpenoīdu maisījumu QRD 460 groza Eiropas Parlamenta un Padomes Regulas (EK) Nr. 396/2005 IV pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 5. panta 1. punktu,
   tā kā:
   
               (1)
            
            
               Attiecībā uz Streptomyces K61 (agrāk S. griseoviridis), Candida oleophila celmu O, FEN 560 (sauktu arī par grieķu sierāboliņu vai grieķu sierāboliņa sēklu pulveri) un terpenoīdu maisījumu QRD 460 konkrēti maksimāli pieļaujamie atlieku līmeņi nebija noteikti. Minētās vielas nebija iekļautas Regulas (EK) Nr. 396/2005 IV pielikumā, tāpēc uz tām attiecas minētās regulas 18. panta 1. punkta b) apakšpunktā noteiktā sākotnējā vērtība – 0,01 mg/kg. Metildekanoāts (CAS 110-42-9) un metiloktanoāts (CAS 111-11-5) pieder pie taukskābju grupas C7-C20, kas ir iekļauta Regulas (EK) Nr. 396/2005 IV pielikumā.
            
         
               (2)
            
            
               Attiecībā uz FEN 560 (sauktu arī par grieķu sierāboliņu vai grieķu sierāboliņa sēklu pulveri) Eiropas Pārtikas nekaitīguma iestāde (“Iestāde”) secināja (2), ka šo vielu ir lietderīgi iekļaut Regulas (EK) Nr. 396/2005 IV pielikumā.
            
         
               (3)
            
            
               Attiecībā uz terpenoīdu maisījumu QRD 460 Iestāde secināja (3), ka šo vielu ir lietderīgi iekļaut Regulas (EK) Nr. 396/2005 IV pielikumā.
            
         
               (4)
            
            
               Attiecībā uz Streptomyces K61 (agrāk S. griseoviridis) (4) Iestāde nevarēja izdarīt secinājumus par tāda riska novērtējumu, kāds patērētājiem rodas, uzņemot minēto vielu ar uzturu, jo daļa informācijas nebija pieejama un riska pārvaldītājiem bija jāveic šā jautājuma padziļināta izskatīšana. Minētā izskatīšana tika atspoguļota pārskata ziņojumā (5), kurā secināts, ka šīs vielas metabolītu radītais risks cilvēkiem ir nenozīmīgs. Tāpēc minēto vielu ir lietderīgi iekļaut Regulas (EK) Nr. 396/2005 IV pielikumā.
            
         
               (5)
            
            
               Attiecībā uz Candida oleophila celmu O (6) Iestāde nevarēja izdarīt secinājumus par tāda riska novērtējumu, kāds patērētājiem rodas, uzņemot minēto vielu ar uzturu, jo daļa informācijas nebija pieejama un riska pārvaldītājiem bija jāveic šā jautājuma padziļināta izskatīšana. Minētā izskatīšana tika atspoguļota pārskata ziņojumā (7), kurā secināts, ka šīs vielas metabolītu radītais risks cilvēkiem ir nenozīmīgs. Tāpēc minēto vielu ir lietderīgi iekļaut Regulas (EK) Nr. 396/2005 IV pielikumā.
            
         
               (6)
            
            
               Metildekanoāts (CAS 110-42-9) ar Komisijas Direktīvu 2008/127/EK (8) tika iekļauts Padomes Direktīvas 91/414/EEK (9) I pielikumā, un šī viela ir uzskatāma par apstiprinātu saskaņā ar Eiropas Parlamenta un Padomes Regulu (EK) Nr. 1107/2009 (10). Attiecībā uz minēto vielu nav konstatēti būtiski piemaisījumi. Turklāt dabiskā eksponētība metildekanoātam ir daudz augstāka nekā eksponētība, kas saistīta ar minētās vielas kā augu aizsardzības līdzekļa lietošanu. Tāpēc minēto vielu ir lietderīgi saglabāt Regulas (EK) Nr. 396/2005 IV pielikumā, taču pārredzamības nodrošināšanai nošķirt to no taukskābju grupas C7-C20.
            
         
               (7)
            
            
               Metiloktanoāts (CAS 111-11-5) ar Direktīvu 2008/127/EK tika iekļauts Direktīvas 91/414/EEK I pielikumā, un šī viela ir uzskatāma par apstiprinātu saskaņā ar Regulu (EK) Nr. 1107/2009. Attiecībā uz minēto vielu nav konstatēti būtiski piemaisījumi. Turklāt dabiskā eksponētība metiloktanoātam ir daudz augstāka nekā eksponētība, kas saistīta ar minētās vielas kā augu aizsardzības līdzekļa lietošanu. Tāpēc minēto vielu ir lietderīgi saglabāt Regulas (EK) Nr. 396/2005 IV pielikumā, taču pārredzamības nodrošināšanai nošķirt no taukskābju grupas C7-C20.
            
         
               (8)
            
            
               Tāpēc Regula (EK) Nr. 396/2005 būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 396/2005 IV pielikumā alfabētiskā secībā iekļauj šādus ierakstus: “Streptomyces K61 (agrāk S. griseoviridis)”, “Candida oleophila celms O”, “FEN 560 (saukta arī par grieķu sierāboliņu vai grieķu sierāboliņa sēklu pulveri”), “Metildekanoāts (CAS 110-42-9)”, “Metiloktanoāts (CAS 111-11-5)” un “Terpenoīdu maisījums QRD 460”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 20. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 70, 16.3.2005., 1. lpp.
   
   
      (2)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance fenugreek seed powder (FEN 560). EFSA Journal 2010; 8(3):1448, 50. lpp.
   
      (3)  EFSA (Eiropas Pārtikas nekaitīguma iestāde), 2014. Conclusion on the peer review of the pesticide risk assessment of the active substance terpenoid blend QRD-460. EFSA Journal 2014;12(10):3816, 41. lpp.
   
      (4)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance Streptomyces K61 (formerly Streptomyces griseoviridis). EFSA Journal 2013;11(1):3061, 40. lpp.
   
      (5)  Pārskata ziņojums par darbīgo vielu Streptomyces K61 (agrāk S. griseoviridis), kas pabeigts Augu, dzīvnieku, pārtikas aprites un dzīvnieku barības pastāvīgās komitejas 2008. gada 11. jūlija sanāksmē, paredzot Streptomyces K61 (agrāk S. griseoviridis) iekļaušanu Direktīvas 91/414/EEK I pielikumā. SANCO/1865/08; 5. redakcija, 2014. gada 11. jūlijs.
   
      (6)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance Candida oleophila strain O. EFSA Journal 2012;10(11):2944, 27. lpp.
   
      (7)  Pārskata ziņojums par darbīgās vielas Candida oleophila celmu O, kas pabeigts Augu, dzīvnieku, pārtikas aprites un dzīvnieku barības pastāvīgās komitejas 2013. gada 15. marta sanāksmē, paredzot Candida oleophila celma O apstiprināšanu par darbīgo vielu saskaņā ar Regulu (EK) Nr. 1107/2009. SANCO/10395/2013; 1. redakcija, 2014. gada 15. marts.
   
      (8)  Komisijas 2008. gada 18. decembra Direktīva 2008/127/EK, ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).
   
      (9)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (10)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).